IX Premis Francesc Candel de reconeixement a bones pràctiques en integració de persones immigrades | Diverscat
IX Premis Francesc Candel de reconeixement a bones pràctiques en integració de persones immigrades El Departament de Benestar Social i Família i la Fundació Lluís Carulla presentaran aquest dimecres 18 d’abril a les 12 hores les bases dels IX Premis Francesc Candel de reconeixement i difusió de bones pràctiques en integració de persones immigrades.
L’acte es farà a la seu d’SOS Racisme a Barcelona, entitat guardonada en l’edició de l’any passat juntament amb altres iniciatives. Intervindran el director general per a la Immigració, Xavier Bosch; la presidenta de la Fundació Lluís Carulla, Montserrat Carulla; el director de la mateixa, Carles Duarte; i la directora d’SOS Racisme, Alba Cuevas.
Els premis porten el nom de l’escriptor i periodista Francesc Candel (1925-2007), un dels màxims exponents de la integració de la immigració a Catalunya al llarg del segle XX i autor de la monografia de referència “Els altres catalans”.
Comparte este post en Sociales y culturales